**Ești mândrul soare**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mireasă-a timpului etern,

Stea a îndepărtării ce doar îngerii discern-

Tu m-ai fermecat cu-a ta magie

Renăscând în mine viață, renăscând o reverie .

Și mă-ntreb eu încă-o dată- sunt vrăjit de-o stea damnată ? Pedepsit , ca altă dată ?

Nu, nu!

Mierea vieții îmi ești tu,

Căci deși sunt doar un demon în veșmânt de blând amor

Raza ta cea adorată

Mă pătrunde-n vis ușor;

Și-mi dezleagă viața toată

Ieri-durere, azi-viitor.

Noapte fuge,

Demon plânge-

Niciodată gol din nou;

Viu adie

Steaua mie-

M-ai salvat din sumbrul hău.

Să mai aștept ceva banal ? Nu!

Nu cred că sunt temporal,

În diadema-ți de aur chipul îngeresc

Răsfrănge-o nemurire, răsfrânge-un vis ceresc.

Împietrit atemporal

Al meu suflet ancestral

Necuprinsul înflorește,

Limitările gonește.

Acum în mine se nasc doruri strămoșești,

Șiraguri de mărgele pe-altaruri din povești,

Generațiile trecute în veacuri de întuneric

Se nasc din nou în ceruri, se nasc în vis eteric.

Cu un ochi tu îmi ucizi visarea,

Cu un zâmbet tu îmi îndulcești onoarea-

În mine se împlinesc iubiri milenare

Minunato, îmi e clar - ești mândrul Soare.